चौटाला की तरह हुड्डा भी जाएंगे जेल : कटारिया
तल्ख तेवर में नजर आए सांसद, शामिल होने आए थे धार्मिक कार्यक्रम में
भास्करन्यूज | यमुनानगर
सांसदरतनलाल कटारिया ने पूर्व सीएम भूपेंद्र सिंह हुड्डा पर निशाना साधा। उन्होंने कहा कि हुड्डा भी चौटाला की तरह अब जेल में जाएंगे। उनके कार्यकाल में किए गए कामों की जांच जो चल रही है। पूर्व सीएम हुड्डा भाजपा पर अनाप शनाप आरोप लगा रहे हैं। उसे देखकर लगता है वह जांच के डर से बौखला गए हैं। सांसद ने सलाह दी कि हुड्डा अपने गिरेबान में झांके। उसके बाद हम से बात करें।
कटारिया रविवार को जगाधरी में महाराजा अग्रसेन भवन की आधारशिला समारोह में भाग लेने आए थे। कटारिया ने कहा कि हुड्डा ने हमेशा झूठ का पुलिंदा बांधा है, लेकिन अब जल्द ही जनता के सामने सच्चाई आने वाली है। कटारिया ने कहा कि पूर्व सीएम चौटाला ने भी अपने शासनकाल में रोजगारों को नौकरी देने का वायदा किया था और हुड्डा ने भी, अगर जांच में हुड्डा निर्दोष निकले तो वह कुंदन बनकर निकलेेंगे। नहीं तो चौटाला की तरह जेल में जाएंगे। भाजपा की छवि एकदम साफ सुधरी है। विपक्ष पार्टी पर बेवजह आरोप लगा रहा है।
40साल से जनता हूं जेटली को : उन्होंनेवित्त मंत्री अरुण जेटली मामले में भी सफाई दी कहा कि मैं 40 साल से उन्हें व्यक्तिगत तौर पर जानता हूं। उन्होंने कभी गलत काम किया और ही किसी को करने दिया। कटारिया ने जगाधरी मेटल इंडस्ट्री की चमक फिर से लौटाने का भी आश्वासन दिया। इसके अलावा यमुनानगर से चंडीगढ़ फोरलेन का कार्य जल्द ही शुरू हो जाएगा। उन्होंने यह भी कहा कि यमुनानगर से चंडीगढ़ रेलवे लाइन के लिए रेलमंत्री सुरेश प्रभु से बात की जा रही है। उम्मीद है जल्द रेलवे लाइन का काम शुरू हो जाएगा। इससे आम आदमी को जिलावासियों की कनेक्टिविटी बढ़ जाएगी। मगर यह जल्द कब होगी। इस बारे में सांसद नही बता पाए।
awa_Deva hin_Deva awa_Deva hin_Deva hin_Deva hin_Deva